als_Latn dik_Latn azb_Arab
Njëri prej udhëheqësve të NISMA’s për Kosovën ka thënë se njerëzit e besës e shpresës janë në këtë parti. Ka thënë se qytetarët e Kosovës dhe të Malishevës e meritojnë Shtetin e së drejtës.
Kryetari i Këshillit Kombëtar të NISMA’s për Kosovën, Jakup Krasniqi ka thënë se ekziston gatishmëria për ndryshime në Republikën e Kosovës. Ka thënë se një vullnet i tillë ishte së pari në Malishevë e pastaj në tërë Kosovën.
“Republika e Kosovës ka nevojë për një ndryshim të madh që do të ndodhë pas 11 qershorit”, ka thënë Krasniqi, në Malishevë, në tubimin e NISMA’s për Kosovën.
Ish-Kryetari i Kuvendit ka thënë se në Malishevë kanë shkuar për të kërkuar mbështetjen për ardhmërinë e Kosovës.
Ai ka thënë se Kosovës i duhen njerëz që e ndryshojnë të sotmen dhe përgatiten për të ardhmen.
“Pak më shumë se tri viteve, NISMA e ka filluar një politikë të re të ndryshimit. Me këto zgjedhje do të finalizohet ndryshimi në qeverisjen e Kosovës”, ka thënë ai.
Sipas tij, Kosovës i duhet shteti i së drejtës dhe vullnetin e lirë të qytetarëve.
“Qytetarët e Kosovës janë lodhur nga mashtrimet e përditshme e të përvitshme që u janë bërë. Qytetarët e Malishevës dhe Kosovës kërkojnë dhe meritojnë njerëz të fjalës dhe besës. Dhe, ata janë në NISMA për Kosovën”, ka thënë ai.
als_Latn als_Latn als_Latn als_Latn als_Latn als_Latn als_Latn als_Latn